8ê hezîrane de çarçeweya operasyonê qikerdiş sîyasîyî de 20ê înan rojnamegerî 21 kesî ameyî destbendkerdene. Kesê ke ameyî destbendkerdene derheqê dosyayanê înan de qerarê tengkerdişî ame girewtene û ê hucreyanê yewkesîyan de ameyî cakerdene.
Rojnamegerê ke nezaret de yê nameyê înan wina yê: Hemserekê Komeleya Rojnamegeran a Dîcle Firatî (DFG) Serdar Altan, Mudira JINNEWSî Safîye Alagaş, Edîtorê Ajansê Mezopotamya (MA) Aziz Oruç, Mudirê Karanê Nuştişî yê Rojnameyê Xwebûnî Mehmet Alî Ertaş û rojnamgerî Omer Çelîk, Suat Doguhan, Ramazan Geciken, Esmere Tunç,Neşe Toprak, Zeynel Abidin Bulut, Mazlum Dogan Guler, Mehmet Şahîn, Elîfe Ungur, Îbrahîm Koyuncu, Remzîye Temel, Mehmet Yalçin, Abdurrahman Oncu, Lezgin Akdeniz û Kadir Bayram.
Çarçeweya eynî cipersayîşî de Fenaze Koçuk zî Gebze de ameye destbendkerdene.
